
Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu ir 18 straipsnio 1 dalimi, Birštono savivaldybės taryba  n u s p r e n d ž i a:
1. Patvirtinti Renginių organizavimo Birštono savivaldybei priklausančiuose ar valdytojo teise valdomose viešojo naudojimo teritorijose tvarkos aprašą.
2. Pripažinti netekusiu galios Birštono savivaldybės tarybos 2009 m. spalio 30 d. sprendimą Nr. TS-197 ,,Dėl Renginių organizavimo Birštono savivaldybės viešose vietose tvarkos aprašo patvirtinimo“.
Šis sprendimas gali būti skundžiamas Lietuvos Respublikos administracinių bylų teisenos įstatymo tvarka.





Savivaldybės merė	                                                                                                 Nijolė Dirginčienė

PATVIRTINTA
Birštono savivaldybės tarybos 
2019 m. birželio 21 d. 
sprendimu Nr. TS-124
RENGINIŲ ORGANIZAVIMO BIRŠTONO SAVIVALDYBEIPRIKLAUSANČIOSE AR VALDYTOJO TEISE VALDOMOSE  VIEŠOJO NAUDOJIMO TERITORIJOSE TVARKOS APRAŠAS
I. BENDROSIOS NUOSTATOS
1. Renginių organizavimo Birštono savivaldybei priklausančiose ar valdytojo teise valdomose viešojo naudojimo teritorijose tvarkos aprašas (toliau – Tvarkos aprašas) nustato komercinių ir nekomercinių renginių, nereglamentuojamų Lietuvos Respublikos susirinkimų įstatymo (koncertų, spektaklių, švenčių, mugių, teatralizuotų renginių, meninių ir reklaminių akcijų, sportinių varžybų ir žaidimų, pramogų ir atrakcionų parkų, filmavimų ir kitų viešų renginių), organizavimo Birštono savivaldybės (toliau – Savivaldybė) viešojo naudojimo teritorijose tvarką: prašymų pateikimą, jų nagrinėjimą, leidimų išdavimą ir organizatorių atsakomybę.
2. Tvarkos aprašas taikomas ir susirinkimų organizavimui, jeigu tai neprieštarauja Lietuvos Respublikos susirinkimų įstatymui.
3. Tvarkos aprašo privalo laikytis visi fiziniai ir juridiniai asmenys, kurie organizuoja renginius Savivaldybės viešojo naudojimo teritorijose. 
4. Tvarkos aprašas nereglamentuoja renginių, vykstančių fizinių ir juridinių asmenų teisėtu pagrindu valdomose teritorijose ir uždarose patalpose. 
II. SĄVOKOS
5. Pagrindinės šiame Tvarkos apraše naudojamos sąvokos:
Renginys – organizuotas viešas žmonių susibūrimas, veiksmas – koncertas, spektaklis, šventė, mugė, akcija, sportinės varžybos ir kt., kurio forma nepriskiriama Lietuvos Respublikos susirinkimų įstatyme apibrėžtai susirinkimo sąvokai (mitingas, piketas, demonstracija, pilietinė akcija ir kt.).
Komercinis renginys – renginys, kurio metu įėjimas į renginį yra mokamas arba renginiu siekiama finansinės naudos, t. y. renginys organizatoriams duoda pajamų (reklama, prekių ar paslaugų pardavimas renginio metu, filmų, vaizdo klipų kūrimas ir kiti panašaus pobūdžio renginiai). Žiūrovai į renginį įleidžiami su bilietais arba be jų. Renginyje gali būti prekiaujama ir teikiamos mokamos paslaugos. 
Nekomercinis renginys – renginys, kurio organizatorius nesiekia finansinės naudos, įėjimas į renginį yra nemokamas. Renginyje gali būti prekiaujama ir teikiamos mokamos paslaugos.
Prašymas – raštiškas pasirašytas organizatorių (juridinių ar fizinių asmenų, ne jaunesnių kaip 18 metų) kreipimasis leisti organizuoti renginį. 
Leidimas – Birštono savivaldybės tarybos patvirtintas dokumentas, suteikiantis teisę organizuoti renginius Savivaldybei priklausančiose ar valdytojo teise valdomose viešojo naudojimo teritorijose.
Renginių koordinatorius – Savivaldybės administracijos Teisės ir civilinės metrikacijos skyriaus valstybės tarnautojas, koordinuojantis viešus renginius Savivaldybėje, ruošiantis ir išduodantis jiems leidimus, tikrinantis dokumentus. 
Renginio organizatorius – turintis ne mažiau kaip 18 metų veiksnus fizinis asmuo ar įstatymų nustatyta tvarka įregistruotas juridinis asmuo. 
III. VIEŠŲJŲ RENGINIŲ VIETOS IR LAIKAS
 	6. Galimos viešųjų renginių organizavimo vietos: 
6.1. Vasaros estrada;
6.2. J. Basanavičiaus aikštė; 
6.3. miesto parkai, skverai;
6.4. gatvių atkarpos;
6.5. kitos Birštono savivaldybės viešosios vietos.
7. Viešieji renginiai Birštono savivaldybėje gali būti rengiami ir vykdomi tik tose vietose, kuriose galima pritaikyti šiose taisyklėse numatomus saugumo reikalavimus. 
8. Renginių laikas:
8.1. visi viešosiose vietose vykstantys renginiai gali vykti nuo 8.00 val. iki 22.00 val., išskyrus Joninių, kalėdinius, naujamečius ar kitus Savivaldybės ir valstybės renginius; 
8.2. viešosiose vietose nepilnamečiams skirti renginiai leidžiami nuo 8.00 val. iki 21.30 val.;
8.3. jei renginys negali vykti arba pakeičiamas jo laikas ir vieta, o renginio organizatoriai apie tai žino iš anksto, jie privalo pranešti Savivaldybės administracijai ir policijai. 
IV. REIKALAVIMAI RENGINIAMS
9. Kad renginiuose, vykstančiuose viešosiose vietose, būtų užtikrinti saugumo reikalavimai, organizatoriai privalo: 
9.1. aptverti renginio teritoriją, jei renginyje daugiau kaip 500 dalyvių ir aptvėrimas įmanomas pagal renginio pobūdį ir vietą;
9.2. gerai apšviesti renginio teritoriją ir renginio teritorijos prieigas, jei renginys vyksta tamsiuoju paros metu;
9.3. saugumą užtikrinantys darbuotojai privalo dėvėti aprangą su skiriamaisiais ženklais ir užtikrinti viešąją tvarką; 
9.4. užtikrinti teritorijos ir joje esančių objektų apsaugą;
9.5. užtikrinti, kad į renginio teritoriją nebūtų įleidžiami girti ar nuo psichotropinių medžiagų apsvaigę asmenys;
9.6. užtikrinti, kad į renginio teritoriją nebūtų galima įnešti ginklų, kitų daiktų, kuriais galima sužaloti žmogų, sukelti grėsmę asmenims; 
9.7. užtikrinti, kad renginio metu atsakingi už renginį asmenys segėtų atpažinimo korteles; 
9.8. užtikrinti visos renginio metu naudojamos įrangos saugumą; 
9.9. turi pasirūpinti ir užtikrinti, kad būtų laikomasi  priešgaisrinės ir darbo saugos, higienos normų ir kitų teisės aktų reikalavimų, kad renginių metu būtų suteikiama medicinos pagalba;
9.10. užtikrinti teritorijos sutvarkymą savo jėgomis arba pateikti sutartis su atliekas tvarkančiomis organizacijomis; 
9.11. jei renginys trunka ilgiau nei 3 valandas, užtikrinti biotualetų renginio metu pastatymą, jei šalia nėra viešojo naudojimo tualeto; 
9.12. užtikrinti, kad garsas renginio metu neviršytų Visuomenės sveikatos centro nustatytų higienos normų  reikalavimų.
10. Renginiuose, išskyrus nepilnamečiams skirtus renginius, teisės aktų nustatyta tvarka gali būti leidžiama prekiauti alkoholiniais gėrimais 
11. Jeigu renginyje leidžiama prekiauti alkoholiniais gėrimais, renginio organizatoriai turi užtikrinti, kad:
11.1. alkoholio prekyba ir jo vartojimas bus vykdomas tik tam tikroje apibrėžtoje teritorijoje;
11.2. alkoholiniai gėrimai nebūtų parduodami nepilnamečiams, o užfiksavę tokius faktus, informuoti policijos pareigūnus;
11.3. prekyba alkoholiniais gėrimais turi būti nutraukta likus ne mažiau kaip pusei valandos iki renginio pabaigos, jeigu renginio trukmė yra iki 2 valandų, tai prekyba alkoholiniais gėrimais turi būti nutraukta likus ne mažiau kaip pusei valandos iki renginio pabaigos;
11.4. prekyba alkoholiniais gėrimais leistina tik vienkartinėje taroje;
11.5. prekyba alkoholiniais gėrimais turi atitikti Lietuvos Respublikos ir Birštono savivaldybės tarybos teisės aktų numatytus  reikalavimus.
12. Jei renginio metu organizuojamos parodomosios ar kitokios sporto varžybos, jei renginys susijęs su neįprastu dalyvių ar žiūrovų fiziniu ar emociniu krūviu, jei renginys vyksta ekstremaliomis gamtinėmis sąlygomis, jei planuojamas renginio dalyvių ir žiūrovų skaičius 500 ir daugiau, renginio organizatoriai turi užtikrinti, kad dalyviams ir žiūrovams būtų suteikiama kvalifikuota medicinos pagalba.
13. Laikytis ir užtikrinti, kad renginio metu būtų laikomasi Lietuvos Respublikos įstatymų, šio Tvarkos aprašo, nustatytų viešosios tvarkos, kelių eismo, priešgaisrinės apsaugos, darbo saugos ir kitų Birštono savivaldybės teritorijoje galiojančių taisyklių, gerbti visuomenės priimtas moralės vertybes, vykdyti teisėtus valdžios atstovų bei policijos pareigūnų reikalavimus.
V. PRAŠYMŲ PATEIKIMAS, NAGRINĖJIMAS IRLEIDIMŲ IŠDAVIMAS
  14. Birštono savivaldybės tarybos patvirtinta prašymo forma (1 priedas) skelbiama Savivaldybės interneto puslapyje www.birstonas.lt. 
Renginio organizatorius pasirašytą prašymą pateikia Savivaldybės administracijos direktoriui raštu, paštu, elektroninėmis priemonėmis arba per Elektroninius valdžios vartus, pasirinkus paslaugą „Leidimo organizuoti renginį išdavimas“.
   15. Renginių organizatoriai ne vėliau kaip prieš 10 darbo dienų kartu su prašymu pateikia visus reikiamus dokumentus. Pateikus prašymą, po šio termino leidimas renginiui gali būti neišduodamas. Prašyme turi būti nurodoma: 
       15.1. renginio pavadinimas ir turinys (pridedama programa); 
15.2. renginio data, jo pradžios ir pabaigos laikas; 
15.3. renginio vieta; 
15.4. eitynių, procesijos ar parado maršrutas;
15.5. numatomas dalyvių skaičius; 
15.6. suderinimas su seniūnu, jei renginys vyks seniūnijoje;
15.7. suderinimas su Birštono policijos komisariatu (suderinimo žyma) ir sutarties su saugos tarnyba kopija, jeigu viešoji tvarka palaikoma saugos tarnybos pagalba;
15.8. informacija apie komunalinių paslaugų teikimą (suderinimo žyma su BĮ Birštono miesto tvarkymo tarnyba arba sutarties kopija); 
15.9. informacija apie numatomos prekybos formą renginio metu ir prekybos vietų skaičių (suderinimas su Ūkio, turto ir kaimo plėtros skyriumi);
15.10. informacija apie medicinos pagalbos teikimą renginio metu (suderinimo žyma su Savivaldybės gydytoju arba sutarties kopija), jeigu reikalinga; 
15.11. informacija apie aplinkos sutvarkymą;
15.12. informacija apie su renginio organizavimu susijusių išlaidų padengimą (elektros energijos, teritorijos sutvarkymo, šiukšlių išvežimas);
15.13. renginio organizatoriaus vardas, pavardė, adresas, telefonas. 
  16. Jeigu prašyme dėl leidimo išdavimo organizuoti renginį pateikta neišsami informacija (dėl renginio turinio, vietos, laiko ar kt.), renginių koordinatorius turi teisę paprašyti pateikti papildomus dokumentus ar informaciją. 
 17. Prašymus nagrinėja renginių koordinatorius. Atsižvelgiant į renginio dydį bei sudėtingumą, koordinatorius turi teisę kviesti į aptarimą renginio organizatorius bei Savivaldybės administracijos padalinių, institucijų atsakingus atstovus. Renginio sudėtingumą lemia šios aplinkybės: renginio vieta, numatomas dalyvių ar žiūrovų skaičius bei amžiaus grupė (atsižvelgiant į renginio vietą), ar būtini ir kokio masto eismo apribojimai ir jo organizavimo pakeitimai, ar reikalingos specialios žmonių saugumo užtikrinimo priemonės, ar numatoma prekyba alkoholiniais gėrimais ir kitos aplinkybės. 
18. Didelių (masinių) renginių organizavimui Administracijos direktoriaus įsakymu gali būti sudaromas organizacinis komitetas iš Savivaldybės administracijos padalinių, Alytaus apskrities vyriausiojo policijos komisariato Birštono policijos komisariato (toliau – policija), BĮ Birštono miesto tvarkymo tarnybos ir kitų žinybų deleguotų atstovų. 
                  19. Renginių koordinatorius teikia Administracijos direktoriui išvadą dėl leidimo išdavimo organizuoti renginį (2 priedas). Renginiams leidimus (3 priedas) Administracijos direktoriaus įsakymu išduoda Birštono savivaldybės administracijos Teisės ir civilinės metrikacijos skyrius. Renginių organizavimo viešose vietose leidimai registruojami dokumentų valdymo sistemoje DVS.
20. Renginio leidimai neišduodami tiems organizatoriams, kurie: 
20.1. pradeda renginio reklamą, neturėdami leidimo jį organizuoti; 
20.2. savavališkai, negavę atskiro rašytinio sutikimo, naudoja Savivaldybės atributiką, simboliką ir vardą;
20.3. jeigu renginio organizatorius pateikia ne visus dokumentus ar dokumentai yra negaliojantys ir (ar) netinkami (netinkamai įforminti, prieštarauja teisės aktams, duomenys neatitinka tikrovės); 
20.4. jeigu renginio organizatoriui jau buvo paskirta administracinė nuobauda už padarytus teisėtvarkos pažeidimus organizuojant renginį, jo organizuotas renginys buvo nutrauktas dėl tvarkos pažeidimų arba dėl didelės materialinės žalos padarymo, ar policija yra pateikusi informaciją, kad renginio organizatorius ankstesnį kartą nesilaikė teisės aktuose nustatytų reikalavimų, renginio organizatorius nesutvarkė renginio vietos jam pasibaigus, leidimas neišduodamas pusantrų metų nuo padaryto pažeidimo datos;
20.5. kitais atvejais, Savivaldybės administracijos direktoriui priėmus motyvuotą sprendimą.
21. Savivaldybė administracija, išdavusi leidimą organizuoti renginį, už rėmėjams prisiimtus organizatorių įsipareigojimus ir galimus pažeidimus neatsako.
22. Jei organizatoriai neįvykdo šių taisyklių ar keliamų reikalavimų, leidimas renginiui organizuoti neišduodamas.
VI. RENGINIAI, KURIUOS DRAUDŽIAMA ORGANIZUOTI
23. Birštono savivaldybės viešose vietose draudžiama organizuoti šiuos renginius:
23.1. renginius, kurie skatina alkoholio, tabako, narkotinių,energinių gėrimų ar kitų svaiginamųjų medžiagų vartojimą;
23.2. renginius, kurie savo pobūdžiu yra pavojingi dalyvių arba žiūrovų sveikatai. Jei renginio dalyviams būtini specialūs saugos drabužiai, renginio dalyviais negali būti atsitiktiniai asmenys. Tokie renginiai galimi kaip parodomieji ir juose dalyvauja tik specialiai tam paruošti žmonės (armija, policija, sportininkai);
23.3. renginius, kurių dalyviai vairuoja transporto priemones taip, kad tai kelia grėsmę eismo tvarkai ir saugumui, sudaro pavojų dalyvaujančių bei kitų asmenų saugumui, sveikatai, pažeidžia viešąją tvarką ir visuomeninę rimtį;
23.4. renginius, kurių dalyviai yra nuogi bei kitaip savo išvaizda ar turimais ir demonstruojamais daiktais ciniškai pažeidžia dorovę;
23.5. renginius, kurių dalyviai renginio metu sakomomis kalbomis, plakatais, šūkiais, audiovizualinėmis priemonėmis ir kitokiais veiksmais akivaizdžiai kursto pažeisti ar pažeidžia Lietuvos Respublikos Konstituciją ar kitus įstatymus, viešąją tvarką ir dorovę.

VII. RENGINIO ORGANIZATORIŲ IR DALYVIŲ TEISĖS, PAREIGOS IR ATSAKOMYBĖ

                    24. Renginio organizatoriai privalo:
    24.1. turėti reikiamus leidimus, derinimus ar kitus dokumentus renginyje numatomai veiklai: 
   24.2. jeigu renginio metu leista prekyba organizatoriams prašant, – užtikrinti, kad prekiaujantys turėtų reikiamus leidimus;
   24.3. veiklai ar darbams, kuriems būtini specialūs leidimai ar licencijos (pvz.: atrakcionai, fejerverkai, scenų, konstrukcijų montavimas, darbas su elektrine įranga ir kt.), turėti reikiamus atitinkamų institucijų leidimus arba licencijas tai veiklai;
   24.4. planuojant techninių ar pavojingų sporto šakų varžybas viešojo naudojimo teritorijoje – gauti atitinkamos sporto šakos federacijos leidimą numatomoms varžyboms konkrečioje vietoje;
   24.5. organizuojant viešą renginį išnuomotoje arba bendro naudojimo teritorijoje, taip pat tais atvejais, kai renginys gali tiesiogiai trukdyti įmonių ar įstaigų darbui (užstoja pagrindinį įėjimą ar privažiavimą ir pan.) – gauti raštišką tos įstaigos, įmonės vadovo arba žemės sklypo savininko (nuomotojo) sutikimą organizuoti renginį jo teritorijoje;
   24.6. sumokėti Savivaldybės tarybos nustatytas vietines rinkliavas, jeigu tokios yra nustatytos (Vietinė rinkliava už leidimo organizuoti komercinius renginius Birštono savivaldybei priklausančiose ar valdytojo teise valdomose viešojo naudojimo teritorijose išdavimą, Vietinė rinkliava už leidimo įrengti išorinę reklamą Birštono savivaldybės teritorijoje išdavimą, kitas rinkliavas); 
     24.7.  laikytis Lietuvos Respublikos įstatymų, Savivaldybės teisės aktų bei šių taisyklių.
     24.8. laikytis visų įpareigojimų, nurodytų Birštono savivaldybės administracijos direktoriaus įsakyme bei išduotame renginio leidime;
                24.9. vykdyti teisėtus valdžios atstovų bei policijos pareigūnų reikalavimus.
    25. Renginio organizatoriai privalo baigti renginį, kai:
                25.1. jis nebetenka pažymėjime nurodyto pobūdžio;	
                25.2. iš renginio nepašalinami asmenys, kurie pažeidžia Lietuvos Respublikos įstatymus;
                25.3. kurstoma pažeidinėti įstatymus ar dorovę.
                26. Jeigu pažeidimai padaromi renginio metu, jo organizatoriai privalo renginį nutraukti ir pareikalauti, kad dalyviai išsiskirstytų. Jeigu renginio organizatoriai nebaigia, tai turi padaryti policijos pareigūnai.
               27. Organizatoriai privalo nedelsdami nutraukti renginį, jei kyla grėsmė žmonių saugumui.
28. Jei renginio organizatorius pažeidžia šias taisykles ar kitus su renginių organizavimu susijusius teisės aktus, 1,5 metų nuo pažeidimo jam leidimai organizuoti renginius Birštono savivaldybės viešose vietose neišduodami.
29. Renginio organizatorius, gavęs leidimą, privalo jį turėti renginio vietoje ir saugoti iki renginio pabaigos, prireikus pateikti policijos pareigūnams bei valdžios atstovams.
30. Renginio organizatoriai ar dalyviai už šių taisyklių ar kitų teisės aktų pažeidimus renginio metu atsako įstatymų nustatyta tvarka, atsako už padarytą materialinę žalą ir privalo atlyginti nuostolius. 
31. Organizatoriai, negavę leidimo renginio organizavimui, turi teisę apskųsti Administracijos direktoriaus įsakymą Lietuvos Respublikos įstatymų nustatyta tvarka.
32. Taisyklės gali būti papildomos ar keičiamos Birštono savivaldybės tarybos sprendimu.
________________________________

